ЙоIэзэ икIи я нэгу зрагъэужь
«Звёздочка» санаторэм щыIэ цIыкIухэм папщIэ бассейн къызэIуахащ. Сабийхэм ядолажьэ Iуэхум фIыуэ хэзыщIыкI IэщIагъэлI, дохутырхэр абыхэм я щытыкIэм кIэлъоплъ.
«Сабийхэм я узыншагъэмкIэ икъукIэ сэбэпышхуэщ псым щагъакIуэ зэманыр, — жеIэ санаторэм и дохутыр нэхъыщхьэ Кокутенкэ Еленэ. — Ди IуэхущIапIэм зи тхьэмбыл, тхьэмбыл къуэпсхэр щIэх-щIэхыуэ уз цIыкIухэм щоIэзэ. Абы и лъэныкъуэкIэ санаторэм щытыкIэ псори къыщызэгъэпэщащ».
Иджыпсту санаторэм щыIэщ зи ныбжьыр илъэси 3-м къыщыщIэдзауэ 11-м нэс сабийуэ 100-м щIигъу. ЯIэ узыфэм елъытауэ, цIыкIухэм зыхуеину хущхъуэхэр яIэрохьэ, къэуат зыщIэлъ, зыхуэныкъуэ витаминхэр зыхэлъ ерыскъыхэмкIэ 6 ягъашхэ, физиотерапиекIэ йоIэзэ. Псом хуэмыдэу сабийхэм ягу ирохь Iэпкълъэпкъ шытIэныр, ЛФК-р, бассейным зэрызыщагъэпскIыр. Хьэуа къабзэм зэман куэд щагъакIуэри, егъэджакIуэхэр хущIокъу цIыкIухэм ар щIэщыгъуэу къыхузэрагъэпэщыну.
Тхьэхущынэ Ланэ.
